برنت نفتین بوشقا قیمتی، آمریکادا نفت رزرولری‌نین آرتماسی سونراسیندا 50 د‌لار سویه‌سینه قدر گئریله‌دی.
آمریکا نفت اینستیتوسو طرفین‌دن دونن آچیق‌لانان معلومات‌لارا گؤره، آمریکادا خام نفت رزرولری گئچن هفته 4،8 میلیون بوشقا آرتا‌راق بازار گؤزلنتی‌لرینی آشدی.
اؤنجه‌کی هفته 3،8 میلیون بوشقا آزالان نفت رزرو‌لری‌نین گئچن هفته 1،7 میلیون بوشقا آرتماسی گؤزلنیلیردی.
آچیق‌لانان معلومات‌لار سونراسیندا دونن برنت نؤوعو خام نفتین بوشقا قیمتی آنالیست‌لرین دستک اولا‌راق دگرلندیردیک‌لری 51 د‌لارین آلتینا ائندی.
بو دستک سویه‌سی‌نین قیریلماسییلا دوشو سرعت قازانان برنت نفتین بوشقا قیمتی، دونن گونو یوزده 2،3 آزالیشلا 50،2 د‌لاردان تاماملاماسی‌نین آردین‌دان بو گون ساعات 10.10 اعتباریله 50،2 د‌لار سویه‌لرینده یاتای بیر سئیر ایزله‌ییر.
باتی تگزاس نؤوعو خام نفتین بوشقا قیمتی ایسه بو دقیقه‌لرده دوننکی قاپانیش سویه‌سینه نیسبتا یوزده 0،1 آرتیشلا 49،4 د‌لاردان ایشلم گؤرور.
